Държавен вестник, бр. 60, 2014 г., стр. 23

БРОЙ  60	
Д Ъ Р Ж А В Е Н  В Е С Т Н И К 	
СТР.  23  
на йонизиращи лъчения, взривни вещества, 
бойни отровни вещества и наркотици, както и 
за проверка на МПС за укрити лица;
6. поддържа и използва информационните 
фондове за лица и МПС – обекти на специфичен 
контрол, за загубени, преправени и неистински 
документи за пътуване или документи за пъ-
туване с невярно съдържание, визови бланки 
и други документи на други държави, за осъ-
ществяване на граничен контрол;
7. изпълнява функциите на Национален 
център за борба с фалшиви и подправени до-
кументи, като събира, обработва и предоставя 
информация относно оригинални документи 
и установени фалшификации и е Национална 
точка за контакт на системата FADO;
8. изготвя аналитични, статистически и 
справочни документи.
(2) Дирекция „Граничен контрол“ в ГДГП 
осъществява дейностите си в граничната зона, 
в зоните на ГКПП, международните летища 
и пристанища, във вътрешните морски води, 
териториалното море, прилежащата зона, кон-
тиненталния шелф, българската част на река 
Дунав и другите гранични реки и водоеми.
Чл. 47. (1) Дирекция „Противодействие 
на престъпността през държавната граница“ 
в ГДГП:
1. организира и планира оперативно-издирва-
телната дейност по предотвратяване, пресичане 
и разкриване на лица и групи, осъществяващи 
престъпна дейност през държавната граница, и 
по оперативното осигуряване на специалните 
домове за временно настаняване на чужденци;
2. участва в разследване на престъпления;
3. планира дейността по превенция, предо-
твратяване, пресичане и разкриване формите и 
методите на действие на организирани групи и 
лица, свързани с подготовка и извършване на 
престъпления през държавната граница;
4. придобива информация за организации и 
лица, осъществяващи престъпна дейност;
5. ръководи и контролира оперативно-издир-
вателната дейност и дейността по привличането 
и използването на доброволни сътрудници;
6. събира, обработва, анализира, съхранява, 
използва и предоставя информация за състо-
янието, разкриването, предотвратяването и 
пресичането на престъпления през държавната 
граница, изготвя справки и аналитични про-
екти и осъществява цялостна координация на 
оперативно-издирвателната дейност;
7. анализира и прогнозира измененията в 
оперативната обстановка, разработва планове 
за противодействие на престъпленията в гра-
ничната зона и на престъпленията, свързани с 
преминаване на държавната граница;
8. осъществява аналитичен и информационен 
обмен и оперативно взаимодействие с други 
структури на МВР, с външни организации и с 
гранично-полицейски служби от съседни дър-
жави и структури на Европейския съюз. 
(2) Дирекция „Противодействие на прес-
тъпността през държавната граница“ в ГДГП 
осъществява дейностите си в граничната зона, 
в зоните на ГКПП, международните летища 
и пристанища, във вътрешните морски води, 
териториалното море, прилежащата зона, кон-
тиненталния шелф, българската част на река 
Дунав и другите гранични реки и водоеми и в 
специалните домове за временно настаняване 
на чужденци.
Чл. 48. (1) Дирекция „Миграция“ в ГДГП:
1. издава или отказва издаването на раз-
решения за краткосрочно, продължително, 
дългосрочно или постоянно пребиваване;
2. продължава срока на пребиваване на 
чужденците в Република България;
3. отнема правото на издадено разрешение 
за краткосрочно, продължително, дългосрочно 
или постоянно пребиваване при наличие на 
законовите изисквания;
4. анулира издадена виза или намалява 
срока за пребиваване на чужденец в страната, 
определен от издадената виза, при неизпълне-
ние на изискванията на Закона за чужденците 
в Република България (ЗЧРБ);
5. издава удостоверителни документи, които 
по силата на нормативен акт имат отношение 
по процедурата за издаване и отнемане на раз-
решение за пребиваване в Република България;
6. осъществява съгласувателни процедури 
с дирекция „Консулски отношения“ на Ми-
нистерството на външните работи за издаване 
на разрешения за пребиваване в Република 
България;
7. дава становища по молби за придобиване, 
възстановяване и освобождаване от българско 
гражданство, за издаване на разрешения за 
работа и становища до други ведомства, които 
по смисъла на нормативен акт имат отношение 
към пребиваването на чужденците в Република 
България;
8. осъществява административното обслужва-
не на гражданите на Европейския съюз, граж-
даните на държави – страни по Споразумението 
за Европейското икономическо пространство, 
гражданите на Конфедерация Швейцария, както 
и на членовете на техните семейства съгласно 
Закона за влизането, пребиваването и напус-
кането на Република България на гражданите 
на Европейския съюз и членовете на техните 
семейства;
9. събира, систематизира и анализира инфор-
мация за състоянието и динамиката на мигра-
ционните процеси и административния контрол 
върху пребиваването на чужденци в Република 
България и за административното обслужване 
на гражданите на Европейския съюз, гражда-
ните на държави – страни по Споразумението 
за Европейското икономическо пространство, 
гражданите на Конфедерация Швейцария, както 
и на членовете на техните семейства съгласно 
Закона за влизането, пребиваването и напус-
кането на Република България на гражданите 
на Европейския съюз и членовете на техните 
семейства; 
10. планира, разработва и предлага мерки 
за повишаване ефективността на регулиране 
на миграционните процеси;